Tamedyazt taqbaylit, teṭṭef amkan d uswir alqayen deg tmeṭṭi taqbaylit ladɣa ziknni uqbel ad d-nnulfunt tewsatin timaynutin n tsekla, tella d lemri n tudert n umdan, d allal n usiweḍ n yiḥulfan n tmetti, tcud aṭas ɣer ccna seg zik. Ihi nekkni anadi-nneɣ icudd ɣer tewsit -agi n temdyazt, d usmers n yinzan sdaxl-is. Imi inzi d awal awezzlan2 yesɛan anamek uffir d aɣen yes-s i bnant temettiyin, yesɛa azal ameqqran deg irebbi akked d tudert n yal ass, ad naf tuget n yinaẓuren d ymedyazen semresen-t s waṭas.